ToekomsVenster: Oopgebreek en uitgegiet | Maroela Media
“… Die Here Jesus het in die nag waarin Hy oorgelewer is, brood geneem en nadat Hy God daarvoor gedank het, het Hy dit gebreek en gesê: “Dit is my liggaam; dit is vir julle; gebruik dit tot my nagedagtenis.” – 1 Korinthiërs 11:23-24
Ons is tog Jesus se liggaam – hoekom sal ons dink dat om gebreek te word, nie deel van die taak is nie? Net om weer terug te keer na die tafel; met ons stukkende lywe en wonde daar te sit en weer Jesus se liggaam en bloed te deel, weer te sing, weer stories te vertel.
Waar kan jy jouself offer vandag? Waar kan jy jouself oopbreek en uitgiet?
Jesus, help my om vandag ook te sien waar U liggaam nodig is; waar U bloed moet vloei. Help my om myself oop te breek sodat mense U liggaam kan beleef. Amen.